24/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 16 de xullo de 2015 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Oleiros (Núm. Expte. IN407A 2015/146-1)

Resolución do 16 de xullo de 2015, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de OLEIROS (Núm. Expte. IN407A 2015/146-1). Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Consellería de Cultura, Educación e Ordenación Universitaria. – Enderezo social: San Caetano, s/n, 15770 Santiago de Compostela. – Denominación: CS e CT de 250 kVA no CEIP Arrmentón-Oleiros. – Situación: rúa Aleixandre Bóveda, s/n. Armentón Oleiros-A Coruña. – Descricións técnicas: centro de seccionamento en edificio prefabricado de formigón compartido co do centro de transformación. Celas prefabricadas de entrada, saída e derivación con interrutores-seccionadores (24 kV, 400 A, 16 kV). Centro de transformación anexo ao centro de seccionamento con celas prefabricadas de seccionamento, proteción e medida (24 kV, 400 A, 16 kV) e transformador de 250 kVA, relación 15-20 kV/400 V, refrixeración natural en baño de aceite mineral. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 16 de xullo de 2015. O xefe territorial Isidoro Martínez Arca